SENTENZA TAL-QORTI ĠENERALI (Awla tal-Appell)

12 ta’ Novembru 2015

Christodoulos Alexandrou

vs

Il‑Kummissjoni Ewropea

“Appell — Servizz pubbliku — Reklutaġġ — Avviż ta’ kompetizzjoni EPSO/AD/231/12 — Nuqqas ta’ ammissjoni għall-parteċipazzjoni f’eżamijiet ta’ evalwazzjoni — Obbligu ta’ motivazzjoni — Aċċess għal dokumenti — Ċaħda tat-talba ta’ aċċess għall-mistoqsijiet b’għażla multipla magħmula fl-eżamijiet ta’ aċċess — Sigriet tax-xogħlijiet tal-Bord tal-Għażla — Regolament (KE) Nru 1049/2001 — Qasam ta’ ġurisdizzjoni tat-Tribunal għas-Servizz Pubbliku — Artikolu 270 TFUE — Kunċett ta’ att li jikkawża preġudizzju — Artikolu 90(2) tar-Regolamenti tal-Persunal”

Suġġġett :

Appelli ppreżentati kontra s-sentenzi tat-Tribunal għas-Servizz Pubbliku tal-Unjoni Ewropea (It-Tielet Awla) tal-14 ta’ Mejju 2014, Alexandrou vs Il‑Kummissjoni (F‑34/13, ĠabraSP, EU:F:2014:93, u F‑140/12, ĠabraSP, EU:F:2014:94), u intiżi għall-annullament ta’ dawn is-sentenzi.

Deċiżjoni :

L‑appell fil-Kawża T‑516/14 P huwa miċħud. Fil-Kawża T‑515/14 P, is-sentenza tat-Tribunal għas-Servizz Pubbliku tal-14 ta’ Mejju 2014, Alexandrou vs Il‑Kummissjoni (F‑34/13), hija parzjalment annullata sa fejn: naqset milli twieġeb għall-ewwel motiv sa fejn kien ibbażat fuq nuqqas ta’ motivazzjoni, sa fejn ċirkustanzi partikolari kienu ġġustifikaw li jingħata aċċess lil C. Alexandrou għall-mistoqsijiet inkwistjoni; ċaħdet ir-raba motiv. Il‑kumplament tal‑appell fil-Kawża T‑515/14 P huwa miċħud. Ir-rikors fil-Kawża F‑34/13 huwa miċħud, sa fejn huwa bbażat, minn naħa, fuq in-nuqqas ta’ motivazzjoni tad-deċiżjonijiet ikkontestati sa fejn C. Alexandrou kien invoka ċirkustanzi partikolari li kienu jiġġustifikaw l-aċċess tiegħu għall-mistoqsijiet inkwistjoni u, min-naħa l-oħra, fuq il-motiv ibbażat fuq il-ksur tad-dritt għal smigħ xieraq, kif ukoll għal rimedju effettiv. Fil-Kawża T‑516/14, kull parti għandha tbati l-ispejjeż tagħha. Fil-Kawża T‑515/14, kull parti għandha tbati l-ispejjeż tagħha.

Sommarju

Appell — Aggravji — Motivazzjoni insuffiċjenti — Ammissibbiltà (Statut tal-Qorti tal-Ġustizzja, Artikolu 36 u Anness I, Artikolu 7(1)) Rikorsi tal-uffiċjali — Ġurisdizzjoni tat-Tribunal għas-Servizz Pubbliku — Talba ta’ aċċess għad-dokumenti li jaqgħu taħt proċedura ta’ kompetizzjoni — Inklużjoni (Artikoli 256(1) TFUE, 263 TFUE u 270 TFUE; Statut tal-Qorti tal-Ġustizzja, Anness I, Artikolu 1; Regolamenti tal-Persunal, Artikoli 90(2) u 91(1)) Istituzzjonijiet tal-Unjoni Ewropea — Dritt ta’ aċċess pubbliku għal dokumenti — Regolament Nru 1049/2001 — Talba ta’ aċċess intiża għal dokumenti relatati ma’ kompetizzjoni ta’ reklutaġġ ta’ uffiċjali tal-Unjoni — Issuġġettar kemm għas-sistema tar-Regolamenti tal-Persunal kif ukoll għal dik tar-Regolament Nru 1049/2001 (Artikolu 15(3) TFUE; Karta tad-Drittijiet Fundamentali tal-Unjoni Ewropea, Artikolu 42; Regolamenti tal-Persunal, Anness III, Artikolu 6; Regolament tal-Parlament Ewropew u tal-Kunsill Nru 1049/2001, Artikolu 4(3)) Istituzzjonijiet tal-Unjoni Ewropea — Dritt ta’ aċċess pubbliku għal dokumenti — Regolament Nru 1049/2001 — Eċċezzjonijiet għad-dritt ta’ aċċess għal dokumenti — Protezzjoni tal-proċess deċiżjonali — Kamp ta’ applikazzjoni — Mistoqsijiet b’għażla multipla magħmula fl-eżamijiet ta’ preselezzjoni ta’ kompetizzjoni ġenerali ta’ reklutaġġ ta’ uffiċjali tal-Unjoni — Inklużjoni (Regolamenti tal-Persunal, Anness III, Artikolu 6; Regolament tal-Parlament Ewropea u tal-Kunsill Nru 1049/2001, Artikolu 4(3)) Istituzzjonijiet tal-Unjoni Ewropea — Dritt ta’ aċċess pubbliku għal dokumenti — Regolament Nru 1049/2001 — Eċezzjonijiet għad-dritt ta’ aċċess għal dokumenti — Protezzjoni tal-proċess deċiżjonali — Żvelar ta’ mistoqsijiet magħmula fl-eżamijiet ta’ preselezzjoni ta’ kompetizzjoni ġenerali ta’ reklutaġġ ta’ uffiċjali tal-Unjoni — Preżunzjoni ta’ ksur tal-proċess deċiżjonali — Limiti (Regolamenti tal-Persunal, Anness III, Artikolu 6; Regolament tal-Parlament Ewropew u tal-Kunsill Nru 1049/2001, Artikolu 4(2) u (3)) Uffiċjali — Kompetizzjoni — Kompetizzjoni bbażata fuq kwalifiki u eżamijiet — Evalwazzjoni tal-merti tal-kandidati — Eliminazzjoni tal-kandidati skont it-tweġibiet meqjusa tagħhom għall-mistoqsijiet magħmula fil-kuntest tal-fażi ta’ preselezzjoni — Kisba minn kandidat ta’ marka nettament inferjuri għall-marki miksuba f’eżamijiet ta’ aċċess oħra — Ċirkustanza li ma tistax, waħedha, tikkontesta r-regolarità tal-eżami